b'\n_START_ARTICLE_\nFlorence Aubenas\n_START_SECTION_\nBiografie\n_START_PARAGRAPH_\nAbsolvent\xc4\x83 a Centrului de Formare a Jurnali\xc8\x99tilor din Paris (promo\xc8\x9bia 1984), Aubenas a lucrat pentru cotidianele Le Matin \xc8\x99i Le Nouvel \xc3\x89conomiste, \xc3\xaenainte s\xc4\x83 ajung\xc4\x83 la Lib\xc3\xa9ration. Ea a fost corespondent jurnalistic \xc3\xaen Ruanda, Kosovo, Algeria, Afganistan \xc8\x99i Irak, dar \xc8\x99i \xc3\xaen cadrul unor evenimente majore \xc3\xaen Fran\xc8\x9ba.\n_START_SECTION_\nR\xc4\x83pirea\n_START_PARAGRAPH_\nFlorence Aubenas a fost r\xc4\x83pit\xc4\x83 \xc3\xaen Bagdad, \xc3\xaempreun\xc4\x83 cu ghidul s\xc4\x83u irakian, Hussein Hanoun al-Saadi. Ei au fost elibera\xc8\x9bi dup\xc4\x83 cinci luni de captivitate (157 zile, mai precis). Mai multe declara\xc8\x9bii de dup\xc4\x83 eliberare confirm\xc4\x83 faptul c\xc4\x83 ea a fost \xc8\x9binut\xc4\x83 ostatic\xc4\x83 \xc3\xaen acela\xc8\x99i loc cu jurnali\xc8\x99tii rom\xc3\xa2ni Marie Jeanne Ion, Sorin Mi\xc8\x99coci \xc8\x99i Eduard Ovidiu Ohanesian, r\xc4\x83pi\xc8\x9bi in Irak.\n_START_SECTION_\nCaseta video din data de 1 martie 2005\n_START_PARAGRAPH_\nO caset\xc4\x83 video filmat\xc4\x83 \xc3\xaen Irak \xc8\x99i difuzat\xc4\x83 la 1 martie o \xc3\xaenf\xc4\x83\xc8\x9bi\xc8\x99a pe Florence Aubenas, vorbind \xc3\xaen limba englez\xc4\x83 timp de 26 de secunde._NEWLINE_Ea p\xc4\x83rea foarte afectat\xc4\x83 de deten\xc8\x9bie. T\xc3\xa2n\xc4\x83ra femeie declara: S\xc4\x83n\xc4\x83tatea mea este foarte proast\xc4\x83. Stau r\xc4\x83u \xc8\x99i pe plan psihic. La sf\xc3\xa2r\xc8\x99itul casetei, Aubenas cerea ajutorul deputatului francez Didier Julia._NEWLINE_M\xc4\x83rturiile lui Christian Chesnot \xc8\x99i Georges Malbrunot, jurnali\xc8\x99ti r\xc4\x83pi\xc8\x9bi anterior \xc3\xaen Irak, pun la \xc3\xaendoial\xc4\x83 aceast\xc4\x83 caset\xc4\x83. Se pare c\xc4\x83 r\xc4\x83pitorii folosesc un proiector de lumin\xc4\x83 verde, pentru a accentua oboseala victimei lor, \xc8\x99i o for\xc8\x9beaz\xc4\x83 pe aceasta din urm\xc4\x83 s\xc4\x83 \xc3\xaenve\xc8\x9be un text pe de rost, pentru a-l reproduce \xc3\xaen fa\xc8\x9ba camerei._NEWLINE_Autorit\xc4\x83\xc8\x9bile \xc8\x99i familia lui Florence Aubenas au declarat c\xc4\x83 un alt clip video le fusese trimis cu o s\xc4\x83pt\xc4\x83m\xc3\xa2n\xc4\x83 \xc3\xaenainte (pe suport CD-Rom).\n_START_SECTION_\nSus\xc8\x9binere\n_START_PARAGRAPH_\nPe durata captivit\xc4\x83\xc8\x9bii s-au constituit o serie de comitete de sus\xc8\x9binere. Dup\xc4\x83 100 de zile, la 15 aprilie 2005, numeroase institu\xc8\x9bii de media au organizat un protest. De asemenea au fost depuse mai multe peti\xc8\x9bii.\n_START_SECTION_\nEliberare\n_START_PARAGRAPH_\nUn comunicat al ministerului Afacerilor Externe din diminea\xc8\x9ba lui 12 iunie 2005 anun\xc8\x9ba eliberarea lui Florence \xc8\x99i a ghidului s\xc4\x83u Hussein Hanoun \xc3\xaen cursul dup\xc4\x83-amiezii zilei precedente, \xc8\x99i \xc3\xaentoarcerea acesteia \xc3\xaen Fran\xc8\x9ba \xc3\xaen seara zilei respective \xc3\xaen jurul orei 20h.'